OFICIAL Dan Alexa a semnat! "Chirurgul" va lupta pentru evitarea retrogradării
Dan Alexa (44 de ani) și-a găsit o nouă echipă, la patru luni și jumătate după despărțirea de FC Botoșani.
Dan Alexa a fost prezentat oficial la CS Tunari, formație care a încheiat sezonul regulat din Liga 2 pe locul 17 și care va lupta în play-out pentru evitarea retrogradării.
Dan Alexa a semnat cu CS Tunari
Alexa, care va fi ajutat de secundul Ștefan Grigorie, este numit la CS Tunari în aceeași zi în care formația ilfoveană a anunțat despărțirea de antrenorul Ștefan Odoroabă, cel care pregătea echipa din luna octombrie a anului trecut.
Dan Alexa are o experiență bogată în Liga 2, reușind în cariera de antrenor să promoveze cu trei echipe diferite - ACS Poli Timișoara, Rapid și Dunărea Călărași. Ultima dată a antrenat la FC Botoșani, în primul eșalon, însă pentru doar două luni (septembrie - noiembrie 2023), perioadă în care a înregistrat trei remize și cinci înfrângeri.
CS Tunari va juca în grupa B din play-out-ul Ligii 2, alături de CSA Steaua, Chindia Târgoviște, Concordia Chiajna, CSM Slatina, Viitorul Pandurii și Progresul Spartac. FRF va stabili programul marți, de la ora 12:00.
Cum arată Liga 2 după încheierea sezonului regulat
Echipele calificate în play-off:
- CSC 1599 Șelimbăr
- Unirea Slobozia
- Corvinul Hunedoara
- Gloria Buzău
- CS Mioveni
- AFK Csikszereda
Grupa A play-out:
- Ceahlăul Piatra Neamț
- CSM Reșița
- Metaloglobus București
- Campionii FC Argeș
- CSC Dumbrăvița
- FC Unirea Dej
- CSM Alexandria
Grupa B play-out:
- CSA Steaua
- Chindia Târgoviște
- Concordia Chiajna
- CSM Slatina
- Viitorul Pandurii
- CS Tunari
- Progresul Spartac
Clasamentul din Liga 2 la finalul sezonului regulat
Urmăriți SPORT.RO și pe Google News